
REZUMAT 


Cercetarea de față urmărește coordonata temporală ca element generator al tensiunii- 
relaxării în opera Turandot de Giacomo Puccini. Lucrarea este dominată de sugestii de ordin 
temporal, fie direct în libret, prin legarea momentelor acţiunii de anumite momente ale zilei 
(apariţia Lunii sau răsăritul Soarelui), fie în opţiunile constructive ale partiturii, apelând la 
accelerarea sau întârzierea percepţiei trecerii timpului prin intermediul manipulării 
parametrilor tradiționali de discurs muzical, precum: alternanţa de valori ritmice egale sau 
punctate, traiecte melodice rectilinii sau în salturi, alternanţa de pentatonie și tonalitate, de 
metru binar sau ternar, de consonante și disonante, de omofonie si polifonie. De asemenea, 
construirea momentelor tensionale tine cont si de psihologia personajelor, desfășurarea 
obiectivă a timpului fiind alterată de stările lor interioare. Subiectivitatea percepţiei 
temporale are loc nu numai în ceea ce privește relaţia dintre public și scenă, ci și la nivelul 
dilatării și contractării timpului în percepţia personajelor înseși. 


Cuvinte cheie: Puccini, Turandot, coordonata temporală, percepție. 


Încă de la începuturile genului de operă în cultura italiană, raportarea 
noului spectacol muzical-scenic la ceea ce se cunoștea în jurul începutului de secol 
XVII despre tragedia antică greacă, pe care acest tip de spectacol viza să o 
reinstaureze, a determinat preluarea conditionalitátii temporale si spatiale a 

actiunii: unitatea de timp si loc. Modelul a pátruns si in opera francezá, prin 
preluarea acestei conditionalitáti din teatrul clasic francez. Cu toate acestea, 
preocuparea pentru plasarea acţiunii într-un ambient spatio-temporal unitar 
(de obicei cursul unei singure zile), a scăzut treptat de-a lungul secolelor în 
spectacolul de operă, întâi prin renunţarea la subiectul mitologic care conţinea 
intrinsec această condiţie, dar si prin evadarea din timpul acțiunii propriu-zise, 
mai ales în secțiunile lirice (arie, duet, tertet sau cor), fie spre rememorarea 
trecutului, fie spre proiecția în viitor a unor názuinte ale personajelor. 

Modificarea progresivă a modelului spectacolului de operă baroc spre 
sfârşitul secolului al XVII-lea, cu precădere în opera venețiană, a dus la disoluția 
prin ramificare a cursivitátii acțiunii în favoarea creșterii ponderii numerelor lirice 
(arii şi duete). Un proces asemănător va avea loc si în tragedia lirică franceză a 
perioadei lui Rameau, în care modelul standardizat al operei, în cinci acte, 
impunea pe întregul parcurs al actului al doilea succesiuni de numere de balet, 
uneori fără legătură cu acțiunea, care perturbau, de asemenea, cursivitatea acesteia. 
Reforma lui Gluck şi Calzabigi, la mijlocul secolului al XVIII-lea, va reinstaura, 
în genul operei, unitatea, coerenţa si unidirectionalitatea acțiunii si spaţiului 
temporal, doar pentru ca opera romantică italiană să erodeze, din nou, în secolul 
următor, același principiu unificator. Se întâmplă, astfel, în librete de operă celebre 
ale creaţiei italiene romantice timpurii, dar si în opere verdiene, ca acțiunea să 
,inghete" brusc, în momentul cel mai intens tensional al acesteia, pentru a face loc 
unui moment liric: arie, duet, ansamblu sau chiar moment coral. Un exemplu 
revelator în acest sens îl reprezintă, de pildă, opera Lucia di Lammermoor de 
Gaetano Donizetti, al cărei libret, desi respectă principiile de cursivitate si coerență 
a acțiunii, dar si pe cele de unitate spatio-temporalá, pune în scenă o acţiune 
sectionatá, în momente esenţiale, de maximă tensiune, de „stop-cadre”: amintim 
aici celebrul sextet cu cor L'ira frena in tal momento sau corul O qual funesto 
avvenimento (ambele din actul al doilea), ce se interpune între anunţul funest al lui 
Raimondo despre asasinarea proaspătului sot al Luciei, Arturo, si celebra arie a 
nebuniei eroinei. Momente asemănătoare de ,stop-cadru" sunt tipice si primei 
perioade de creaţiei verdiene, spre exemplu în opera Nabucco (ansamblul solistic cu 
cor S'appressan l'istanti d'un ira fatale / „Se apropie momentele furiei fatale"). 

Un alt aspect al cresterii ponderii elementului temporal ca factor generator 
al actiunii in spectacolul de operá romantic este rolul dramatic al uverturii, care va 
prefigura desfásurarea evenimentelor prin enuntarea principalelor teme muzicale 
corespunzătoare momentelor esenţiale ale acțiunii, asa cum se întâmplă în 
Preludiul la opera La Traviata de Giuseppe Verdi, dar și în preludiile la dramele 
muzicale ale lui Richard Wagner (Tristan și Isolda, Lohengrin). Uvertura devine, 


41 


astfel, o versiune muzicalá esentializatá a intregii desfásurári a evenimentelor 
acțiunii, dar şi o prefigurare a deznodământului. 

Nu mai puţin semnificativ din acest punct de vedere este rolul 
dramaturgic al laitmotivului, ca element generator de sugestii temporale, așa cum 
îl valorifică Wagner în dramele sale muzicale. O tratare asemănătoare a ideii 
muzicale cu conținut de sugestie de tip prefigurator va realiza Verdi în Otello: 
duetul din finalul actului întâi, dintre Otello şi Desdemona, cu răscolitoarele 
cuvinte „...un baccio, ancora un baccio", vor fi reauzite la finalul actului al patrulea, 
spuse de același Otello, dar unei soții moarte. Mai realizase acest tip de prefigurare 
în Rigoletto, unde fiecare dintre cele trei acte se încheie cu cuvintele Ah, la 
maledizione! (Ah, blestemul!), mai întâi ca premonitie, apoi ca fatalitate. 

În contextul înnoirilor stilistice şi estetice ale modernităţii secolului al XX- 
lea, parametrul temporal a parcurs o nouă treaptă de semnificaţie, ca element de 
organizare a acțiunii: în spectacolul modern, cursivitatea și continuitatea temporală 
sunt alterate din nou, de această dată nu pentru a servi gustul publicului, cum se 
întâmplase în opera barocă venețiană, unde aria a fost factorul determinant al 
disolutiei continuității, ci sub imperiul noilor curente si orientări stilistice: 
futurismul, punctualismul, expresionismul, apoi tendinţele postmoderniste, care 
anihilează continuitatea spatio-temporalá și atribuie subconstientului datoria de a 
recompune firul desfășurării acțiunii din bucăţi disparate, în același mod cum 
acesta recompune visele, dându-le astfel o coordonată cursivă si o semnificație 
logică. 

Referitor la opera Turandot de Giacomo Puccini, pe care am luat-o drept 
model în analiza de față, ea se află la graniţa între tradiţie si modernitate! în ceea ce 
priveşte raportul continuu/discontinuu, tensiune/relaxare, accelerare/decelerare a 
timpului, ilustrând cu succes preocuparea novatoare pentru specularea percepției 
subiective a timpului atât în relaţia publicului cu scena, cât si în configurarea 
tensiunii interioare a personajelor sau situaţiilor dramatice, dar si menţinerea, pe 
de altă parte, a liniei tradiţiei, prin unidirectionalitatea firului epic. 

Rezumăm în câteva cuvinte firul epic al acțiunii: prințesa Turandot, fiica 
împăratului Altoum al Chinei, refuză să se căsătorească, pentru că o antecesoare 
de-a ei, prinţesa Lou-Ling, fusese necinstită şi ucisă de un cuceritor străin cu mii de 
ani în urmă. În acest scop, instituie un decret imperial prin care anunţă că nu se va 
căsători decât cu acel tânăr de viță nobilă care va putea da răspunsul corect la trei 
enigme pe care ea le va propune. Dacă va răspunde greșit, va fi executat. În piața 
centrală din Pekin, un print necunoscut își regăsește tatăl (regele pribeag si fugar al 


1 Pentru o mai bună înţelegere a raportului operei Turandot cu tradiția şi modernitatea, de consultat 
volumul Ashbrook, William, Powers, Harold, Puccini's "Turandot': The End of the Great Tradition, 
Princeton Studies in Opera, Princeton University Press, 1991. 

Tartariei), împreună cu sclava sa Liu, după ani lungi de exil. La vederea Prințesei 
Turandot, se îndrăgostește de ea şi se hotărăşte să răspundă la cele trei enigme. 
Cei trei miniștri ai imperiului, Ping, Pang si Pong, încearcă să îl convingă să 
renunţe, ca și tatăl său, împreună cu sclava acestuia care, din iubire pentru fiu, 
îi era sprijin în pribegie tatălui. Prinţul rezolvă cele trei enigme, dar Turandot nu 
concepe să respecte decretul si să se dea în mîinile unui necunoscut, astfel cá 
Prinţul îi propune la rândul său o enigmă, căci o vrea din iubire (Ti voglio tutta 
ardente d'amor!) şi nu ca premiu: dacă până la răsăritul soarelui îi va afla numele, 
destinul său va fi în mâinile ei. Turandot porunceste ca nimeni din imperiu să nu 
doarmă si tot poporul să caute numele necunoscutului. Sunt capturați tatăl 
prințului și sclava, dar ea nu cedează torturii pentru a destăinui numele prințului. 
Impresionată de sacrificiul sclavei, care se sinucide fără a mărturisi, Turandot află 
că forța acesteia stă în iubire. Se apropie zorile, iar înainte ca acestea să răsară, 
prințul îşi dezvăluie identitatea, dându-i astfel şansa prințesei de a alege: iubirea 
sau moartea lui. lar Turandot, impresionată de noul sentiment al iubirii proaspăt 
descoperite, anunţă tot poporul că a aflat numele necunoscutului: numele lui este 
Iubire. 

Acțiunea operei se desfăşoară sub presiunea timpului. Libretul plasează 
acțiunea în China, la Pekin, în timpuri legendare. O serie de alte sugestii temporale 
sunt deconspirate pe parcurs: din tertetul celor trei ministri din debutul actului al 
doilea, spre exemplu, aflăm cá suntem în anul tigrului, iar blestemul decretului 
imperial a trimis deja la moarte 12 tineri dornici să răspundă la întrebări și să 
obţină astfel mâna prinţesei, dar care au eșuat la decriptarea celor trei enigme. Aici, 
concentrarea tensiunii se realizează prin presiune si gradatie: presiunea rezidă din 
numărul victimelor în continuă creștere, după anul Sobolanului (şase victime) si 
cel al Câinelui (opt victime), iar necesitatea detensionării psihice a întregului 
imperiu, prin depășirea obstacolului decretului e din ce în ce mai stringentă, căci 
pune presiune atât pe cei trei miniștri, responsabili de organizarea evenimentelor și 
a ceremoniilor — fie nuntă, fie înmormântare, în funcție de performanța 
candidatului (fapt de care aceștia se plâng în tertetul menţionat), dar si pe popor, 
care penduleazá continuu între setea de sânge si mila față de victime. 

De asemenea, toate secvențele esenţiale ale acțiunii sunt legate de 
momente ale zilei: la apariţia Lunii va avea loc execuţia publică a Prințului Persiei, 
iar la răsăritul Soarelui încetează căutarea numelui Prințului necunoscut si 
Turandot se declară învinsă de dragostea acestuia. 

Opera debutează abrupt, fără introducere, preludiu sau uvertură, cu citirea 
decretului imperial de către un mandarin. Reluarea aceluiași anunț în actul al 


1 „Te vreau toată arzând de iubire”. [trad. n.]. 

doilea, precedánd momentul rezolvárii celor trei enigme de cátre Printul 
necunoscut, este mult mai precipitatá, respectând aceeași desfășurare muzicală, 
dar în valori diminuate. Tensiunea este în acest moment amplificată de iminenta 
deciderii soartei Prințului, în funcţie de răspunsurile sale. 


(Xylophone) 
(Xtlofono) 


CURTAIN. 
SIPARIO 


Exemplul 1: Actul I, m. 4-10, reductie de pian! 


Dupá cum se poate observa din exemplul de mai sus, introducerea 
instrumentală care precede citirea decretului imperial de către mandarin e 
construită din repetarea obsesivă a aceluiași acord percutant — o suprapunere de 
straturi acordice cu centri tonali de pol gravitational opus: re minor si Do # major, 
creând o atmosferă de intransigentá, îngheţ, inclestare. 

Dilatarea și contracția dimensiunii temporale. În ceea ce privește 
dilatarea timpului în momente tensionale, acest fenomen este rupt direct din 
realitate și este abil speculat de către compozitor în mai multe momente ale operei, 
dintre care vom analiza trei: corul Perché tarda la luna din actul I, aria lui Turandot, 
In questa reggia din actul al II-lea și momentul dezlegării celor trei enigme de către 
Prinţul necunoscut, din actul al II-lea. Alte momente de dilatare a timpului sunt 
legate în operă nu de creșterea tensiunii momentului dramatic, ci de evadarea într- 


1 Exemplele muzicale sunt preluate din ediţia Ricordi a operei, în reductie de pian (Guido Zuccoli), 
Milano, 1929, aflată în domeniul public, www.imslp.org (consultată la 3 noiembrie 2016). 

un timp sau un spatiu aducátor de pace, de liniste, asa cum este cazul in tertetul 
miniştrilor din debutul actului secund, în care fiecare dintre ei zboară cu gândul la 
timpurile dinaintea nașterii lui Turandot, când în imperiu domnea liniștea şi tihna, 
dar si la oazele lor de relaxare în mijlocul naturii (o căsuţă lângă un lac in Honan, 
înconjurată de bambus, pădurile din Tsiang, o grădină lângă Kiu), departe de 
lumea în care sunt nevoiţi să trăiască, sub dictatura decretului imperial al lui 
Turandot. 

Întrucât primele două momente ale operei pe care le avem în vedere din 
perspectivă analitică vădesc multe elemente comune, le vom trata în continuare în 
paralel. Primul, Perche tarda la luna, are rolul de a grada creşterea tensiunii ce 
precede execuția prințului Persiei, prin cvasi-întreruperea ei prin intermediul unui 
tablou static. Aici, întârzierea apariţiei pe cer a lunii este sugerată prin tremolo la 
coarde, ritmuri repetitive, ostinate, structuri ritmice cu valori egale și nu punctate, 
pe note repetate la vocile corale (deci traiectorii intonationale rectilinii), scriitură 
corală izoritmicá si izocroná. Timpul se dilată în acest moment, ca preambul al 
unui moment de maximă concentrare tensională, si anume o execuţie publică. De 
asemenea, momentul poate fi pus în relație cu nerăbdarea poporului însetat de 
sânge de a urmări din nou funestul spectacol al morții unui om: 


ft 33i r eaa a G —— — — —1] 
Lx Ale trati ete o 
„na: o.stratiin cie . lo! 
^ EE ERLNE GR d 3 
det — [— — Aa LAN a a an La 3] ——————— L D, a a —. — 
thylighton us! asten! Quick. ly! 
Fac.cia pal.li .da! Presto! Vie. ni! 

Hast . en! 
Spun . ta! 
(AT Tg jl" 3 9 ! Jg | 
es EILdCpEEERI 
Opal. lid visage! 
Basses O te . sta mos.sa! 


var. == PP 3 


Di.aph . anous! 
O squal.li.da! 


Exemplul 2: Actul I, cor, Perché tarda la luna, reductie de pian, p. 44. 


Este documentat stiintific in literatura de specialitate din domeniul 
psihologiei faptul că atunci când o persoană se află într-o situaţie tensionalá, legată 
de un pericol iminent sau în mijlocul unui eveniment traumatizant, percepţia 
timpului în subconstientul persoanei respective este mult încetinită, astfel cá 
memoria poate înregistra fiecare detaliu al evenimentului respectiv, pe care în alte 
condiţii creierul le-ar percepe, dar nu le-ar memora.! Sugestii de dilatare a timpului 
din această perspectivă apar nu doar în invesmántarea muzicală a acestuia, ci în 
chiar textul corului, care înregistrează amănunte legate de victimă: ... O giovinetto! 
Grazia! Grazia! Com'è fermo il suo passo! Com'e dolce il suo volto! Ha negli occhi 
l'ebbrezza! Ha negli occhi la gioia? 

Cel de-al doilea moment de dilatare a timpului acţiunii îl reprezintă aria 
lui Turandot, In questa reggia, ce precede momentul dezlegării celor trei enigme. 
Aici, pe lângă toate elementele tehnice enumerate la corul Perche tarda la luna, 
respectiv izoritmie şi izocronie, traiect melodic rectiliniu, scriitură orchestrală cu 
acorduri ţinute şi pedale, se adaugă desfacerea în evantai a dimensiunii temporale: 
aria trece de la rememorarea unui episod din trecutul îndepărtat al Chinei, când 


1 Cf. Elisa Negretto, Expectation and Anticipation as Key Elements for the Constitution of Meaning in Music, 
in: Philosophy in an Age of Science, editori Mario De Caro si David Macarthur, Harvard University Press, 
vol. XXXI/8, 2012, p. 153. 

2 „O, tinerelule! Milă! Milă! Cât de ferm e pasul lui! Ce dulce e chipul lui! Are extazul în ochi! Are 
fericirea în ochi!” [trad. n.]. 

antecesoarea printesei Turandot, Lou-Ling, fusese necinstitá si ucisá de un 
cuceritor străin, la proiecția spre viitor: Mai nessun, nessun m'avrà!. 

Cele douá momente de dilatare a perceptiei temporale sunt, de asemenea, 
unite de centrarea spre punctul tonal gravitational re (prima datá in ipostazá 
majoră, a doua oară în ipostază minoră). Aici, motivul încetinirii percepţiei 
temporale are o altă semnificaţie, si anume aceea a reacției poporului si a Prințului 
necunoscut la vederea prințesei Turandot: uimirea, cvasi-cataleptică, consternarea. 
Semnificativ este si faptul că apariția prințesei pe scenă este amânată până în 
ultimul moment cu putinţă, respectiv la mijlocul actului al doilea. 

Cel de-al treilea moment de dilatare a percepţiei asupra timpului — scena 
celor trei enigme — este si cel mai eficient din punct de vedere constructiv: fiecare 
întrebare este mai lungă decât precedenta, ca și timpul de gândire al Prințului. 
Procedeul este coroborat cu transpozitia cu un semiton mai sus a fiecărei întrebări 
care urmează. Timpul de gândire este întrerupt de încurajările poporului (E per la 
vita! Parla! Non perderti, straniero! Parla! sau Coraggio, scioglitore degli enigmi!?) si de 
strigătul de furie al Prințesei, ca poporul să fie biciuit (Percuotete quei vili), in 
timpul celei de-a doua intrebári, pentru ca, in timpul celui de-al treilea moment al 
dezlegárii enigmei, Turandot insási sá intrerupá tácerea, in incercarea de a intárzia 
inevitabilul, dar si de a-l destabiliza psihic pe Print: Su, straniero! Ti sbianca la paura! 
E ti senti perduto! 

Un alt element al temporalitátii ca factor de generare a tensiunii este 
suprapunerea actiunilor si a faliilor temporale, realizatá fie prin suprapunerea 
actiunii de pe scená cu cea din fundal, fie prin suprapunerea, pe o duratá scurtá, a 
secventelor acţiunii, creând un timp comun al prezentului si viitorului. În 
ilustrarea acestui procedeu, vom decupa alte trei momente ale acţiunii, fiecare cu 
specificul său. Din prima categorie, cea a suprapunerii timpului de pe scenă cu cel 
din culise, face parte momentul în care Prințul necunoscut (Calaf) se pregătește să 
anunţe, prin bătăile de gong, participarea la concurs (scenă). Turandot doarme 
(culise), iar baterea gongului este oprită de servitoarele lui Turandot, al cărei somn 
nu trebuie perturbat. Execuţia prințului Persiei are loc tot în culise, astfel Calaf 
fiind martor direct al execuţiei, dar publicul, nu. Din perspectiva spatio-temporalá 
a participanţilor la acţiune, execuţia este aici si acum, dar publicul percepe un alt 
spaţiu, pe care nu îl vede, fapt care sporeşte intensitatea tensiunii și denaturează 
percepţia temporală. 


1 „Nimeni nu má va avea, niciodată.” [trad. n.]. 

? „Viaţa ta e în joc! Răspunde! Nu te pierde, străine! Răspunde! Răspunde! / Curaj, tâlcuitorule de 
enigme!” [trad. n.]. 

3 , Loviti-i pe acei sălbatici!” [trad. n.]. 

^ „Hai, străine! Te îngheaţă frica! Si te simţi pierdut!” [trad. n.]. 

Tot la nivelul faliilor temporale se situeazá si plurivalenta temporalá si 
spatialá a compartimentului coral, ca personaj colectiv. El actioneazá in prezentul 
acţiunii, ca personificare a mulțimilor, a poporului chinez, participând la acţiune 
mereu ca un tot, fără discordii sau conflicte. Acest fapt este întărit în partitură si de 
preponderența unisonului sau a scriiturii acordice izoritmice, în defavoarea celei 
polifonic-imitative, ce survine mai cu seamă în momentele de derută: debutul 
actului I (In dietro, canit), când mulțimile sunt ţinute în frâu de către gărzile 
imperiale, sau la apariţia călăului, în momentul torturii lui Liü. În rest, corul ca 
personaj efectiv al prezentului scenic, acționează ca un „pachet” în ceea ce privește 
scriitura, mereu în intervenții izoritmice, ba chiar valorificând unisonul ca ilustrare 
sonoră a lui „într-un singur glas” (corul Ungi, arrota, che la lama guizzi, sprizzi fuoco e 
sangue!? din actul I, reluat in actul III din culise, în timpul tertetului miniștrilor, ca o 
memorare a amenințării). 

Alternativ cu intervenţiile corale din prezentul acțiunii, însă, apar, din 
culise, sugestii vocale ce se desprind de prezent: un astfel de moment este cel din 
actul I, in care Calaf aude gemetele tinerilor morti înaintea lui, din lumea de 
dincolo, care încă mai cântă extazul în fata imaginii lui Turandot: 


if you 

Exemplul 3: actul I, Non indugiare (cor), reductie de pian, p. 106. 


1 „Inapoi, câinilor!” [trad. n.]. 
? „Ungeţi sabia, ascutiti-o, să strălucească ascutisul ei, să răspândească foc și sânge!” [trad. n.]. 

Atmosfera timpului si a spatiului in care lumea mortilor interfereazá 
vizual si sonor cu cea a viilor este ilustratá in partiturá prin suprapunerea 
straturilor acordice de Fa major cu septimá cu acordul márit de pe Do, tensiunea 
rezultantei armonice fiind plasatá in contrast cu atacarea repetatá, ca o pedalá 
ritmizatá, a acestui acord, in executie arpegiatá, izocroná, in dinamicá redusá, cu 
colorit timbral de coarde cu surdiná si harpá. Indicatia de interpretare la cor (vocile 
printilor morti înaintea lui Calaf) menţionează: misterioso, come da lontano, 
strascicando il suono, facendo tutti riparo colle mani a conchiglia sulla bocca!), pe textul 
Non indugiare! Se chiami, appare quella che, estinti, ci fa sognare! Fa ch'ella parli! Fa che 
l'udiamo! Io l'amo! Io l'amo!? Timbralitatea coralá necesitá, in acest moment al 
actiunii, patru voci de mezzosopran si patru de tenor, combinatie ce, coroboratá cu 
interpretarea antifonicá a replicilor, contribuie semnificativ la conturarea 
atmosferei. 

O altă ipostază a flexibilitátii timpului si spaţiului la nivel coral o 
reprezintă intervenţiile corului de copii, în trei momente esenţiale ale operei: 
momentul premergător execuției prințului Persiei, momentul premergător celor 
trei enigme și duetul de dragoste din finalul operei, unde, în viziunea lui Franco 
Alfano, cel care a completat după schițele autorului partitura rămasă neterminată, 
recurenta vocilor de copii trimite către o lume a purității, a inocentei iubirii. Fiecare 
reaparitie a corului de copii este marcată de aceeași linie melodică, în unison, cu 
structură oriental-pentatonică, cu rolul de a întrerupe timpul, de a trimite acţiunea 
într-un decor atemporal, al copilăriei lipsite de griji și pericole. lată, spre exemplu, 
textul acompaniator al corului de copii din duetul final: L'alba! Luce e vita! 
Principessa, tutto è puro! Tutto è santo! Che dolcezza nel tuo pianto!? 


1 Misterios, ca din depărtare, cu sunet letargic, făcând cu mâinile o cochilie în jurul gurii (cu cáusul 
palmelor în jurul gurii). [trad. n.]. 

2 „Nu ezita, dacă o chemi, va apărea, cea care ne face să visăm, deși suntem morti. Fă-o să vorbească, fă 
să o auzim. O iubesc! O iubesc!” [trad. n.]. 

3 „E răsăritul! Lumină si viaţă! Prinţesă, totul e pur! Totul e sfânt! Câtă dulceaţă în plânsul tău!” [trad. 
n.]. 

Exemplul 4: duet final Turandot-Calaf, actul III, reductie de pian, p. 363. 


Dacă prima oară acest cor apare pe centrul modal Mi bemol, in 
acompaniament cu structurá modalá mixolidicá al liniei melodice pentatonice 
(actul I, conducerea prințului Persiei spre locul execuţiei), a doua oară centrul se 
mută pe Re (actul IL momentul premergător celor trei enigme), această ultimă 

apariție se desfăşoară în Si mixolidic, cu puternică sonoritate luminoasă si plină cu 
nimbul sperantei.! 

În ceea ce privește aspectul suprapunerii faliilor temporale, care 
cumulează prezentul cu viitorul, semnificativ este momentul în care Liu s-a sinucis 
deja, fără a divulga numele străinului, dar poporul încă mai strigă Parla, parla, il 
nome, il nome!?, în încercarea de a scoate de pe buzele moartei numele 
necunoscutului, ca și cum aceasta nu a murit încă, ca si cum prezentul, aflat sub 
ochii lor, încă nu a devenit trecut, iar viitorul nu este încă prezent. 

Raportul trecut — prezent — viitor și funcţia sa esenţială în configurarea 
acțiunii se dezvăluie mai cu seamă în secţiunile de arie. Se poate observa, în 
libretul operei, un model recurent în ceea ce priveşte acest raport temporal, în toate 
ariile importante din operă: ambele arii ale lui Liu (actul I si actul IT), cele două arii 
ale lui Calaf (actul I şi actul III), aria lui Turandot (Actul II), dar si tertetul celor trei 
ministri din debutul actului II. Profilul temporal al ariilor porneşte de la evocarea 
trecutului, trece prin momentul prezent al acţiunii si se încheie cu o proiecție de 


viitor: 
Aria lui Calaf Aria lui Turandot Aria lui Liù 
(actul I) (actul II) (actul III) 
Trecut Non piangere, Liù! In questa Reggia, Tanto amore, segreto e 
Se in un lontano giorno | or son mill'anni e mille, inconfessato, 


io t'ho sorriso 
(„Nu plânge, Liu! 
Dacă într-o zi 
îndepărtată 
ţi-am surâs”) 


un grido disperato 
risuono. 

E quel grido 

traverso stirpe e stirpe, 
qui nell'anima mia si 
rifugio! 

(„În această împărăție, 
Acum mii si mii de ani, 
A rásunat un strigát 
disperat. 

Si acel strigát 
Străbătând generații si 


(„Atâta iubire tainică și 
nemărturisită”) 


1 De altfel, sugestii ritmico-melodice ale acestei melodii tradiționale chineze (piesa se intitulează Mo-Li- 
Hua, în traducere Floare de iasomie) apar și în alte momente ale operei. Despre cele 9 apariţii ale acestei 
teme în opera Turandot, consultă http://www.oocities.org/vienna/strasse/1523/chinese.htm (18 
septembrie 2016) şi articolul lui Grace Cho, http://opera20thcent.blogspot.ro/2004/10/chinese-melody- 
mo-li-hua-in-turandot.html (18 septembrie 2016). Studii pe acest subiect au întreprins muzicologul 
american Mosco Carner, în publicaţiile sale The Score, în ENO Opera Guide 27: Turandot and Puccini: A 
Critical Biography, şi cercetătorul italian Albert Innaurato, în articolul The Gong Show, Opera News, vol. 
56, Nr. 10, februarie 1992. 

2 Spune, spune! Numele lui! Numele lui!” [trad. n.]. 

generatii, 
Aici, în inima mea şi-a 
găsit refugiul!”) 


Prezent | per quel sorriso, Principessa Lou-Ling [...] | grande cosi che questi strazi 
dolce mia fanciulla, oggi rivivi in me! [...] son dolcezze per me, [...] 
m'ascolta O Principi, [...] Perché, tacendo, io gli do 
(„În numele acelui io vendico su voi il tuo amore... 
surâs, quella purezza, quel grido | Te gli do, Principessa, e 
Fecioara mea dulce, e quella morte! perdo tutto! 
Ascultá-má") („Prinţesă Lou-Ling Persino l'impossibile 

Astázi renasti in mine! speranza! [...] 

O, printi, („Atât de mare, cá aceste 

Eu rázbun prin voi lovituri sunt dulceatá 

Acea puritate, acel pentru mine, 

strigát pentru cá, tăcând, eu îi 

Si acea moarte!") dáruiesc dragostea ta, 
ţi-l dăruiesc, Prințesă, si 
pierd totul! Chiar și 
speranţa imposibilă”) 

Viitor il tuo signore Mai nessun m'avră! Tu, che di gel sei cinta, 


sarà domani forse solo al 
mondo... 

Non lo lasciare, 

portalo via con te! 
(“Stăpânul tău 

Va fi poate mâine 
singur pe lume... 

Nu îl părăsi, 

Du-l cu tine.”) 


L'orror di chi l'uccise 

vivo nel cor mi sta! 

No, no! Mai nessun 
m'aoră! [...] 

(„Niciodată, nimeni nu 
mă va avea! 

Oroarea ucigașului e vie 
în sufletul meu! 

Nu, nu, niciodată, 
nimeni nu mă va avea!”) 


da tanta fiamma vinta 
l'amerai anche tu! 

Prima di questa aurora, 

io chiudo stanca gli occhi, 
perché egli vinca ancora... 
Per non vederlo più! 

(„Tu, care esti învăluită in 
gheatá, 

Ínvinsá de atáta ardoare, 
îl vei iubi chiar si tu! 
Ínaintea rásáritului, 
închid obosită ochii, 
pentru ca el să învingă 
din nou... pentru a nu îl 
mai vedea niciodată!”) 


O posibilă extindere a cercetării de față ar putea-o constitui raportul 


timpului cu spaţiul în această operă, dar și în alte creaţii pucciniene. Sugestia 


timbrală, dar si cea a centrilor tono-modali cu semnificații legate de timp și spațiu 


reprezintă un alt punct de pornire al revelării aspectului temporal si spatial in 


operele sale. Compozitorul zugrăvește o lume specifică în fiecare dintre ele, bogată 


în metafore si particulară, unică prin atmosfera ei spatio-temporalá; fie cá este 
Japonia, in Madama Butterfly, Parisul in Boema, sau indepártata Americá, in Fata din 

Vest, fie că evocă timpurile trecutului sáu recent sau epoca medievală, in Triptic, 
sugestia spatio-temporalá este osatura pe care operele sale se construiesc si respirá. 

